15. 3. 82 De Europæiske Fællesskabers Tidende Nr. C 64/15 
Udtalelse om »Forslag til Rådets beslutning om indførelse af en gensidig udveksling af 
informationer og data fra netværker og individuelle stationer, som måler luftforurening i 
medlemsstaterne« 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. C 211 af 20. august 1981, side 3. 
A. UDTALELSENS JURIDISKE GRUNDLAG 
Rådet besluttede den 11. august 1981 i medfør af artikel 198 i traktaten om oprettelse af 
Det europæiske økonomiske Fællesskab at høre Det økonomiske og sociale Udvalg om 
det nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 193. plenarforsamling, afholdt i 
Bruxelles, den 15. og 16. december 1981, sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG HAR — 
under henvisning til traktaten om oprettelse af Det 
europæiske økonomiske Fællesskab, særlig arti­
kel 198, 
under henvisning til anmodning af 11. august 1981 
fra Rådet for De europæiske Fællesskaber om Udval­
gets udtalelse om »Forslag til Rådets beslutning om 
indførelse af en gensidig udveksling af informationer 
og data fra netværker og individuelle stationer, som 
måler luftforurening i medlemsstaterne«, 
under henvisning til beslutning truffet af Udvalgets 
formand den 18. september 1981 om at pålægge afde­
lingen for miljøbeskyttelse, sundhedsvæsen og for­
brug at udarbejde udtalelse om forslaget, 
under henvisning til forhandlingerne på ovennævnte 
afdelings 66. møde den 1. december 1981, 
under henvisning til mundtlig beretning aflagt af 
ordføreren, Leon Bernaert, 
under henvisning til forhandlingerne på den 193. 
plenarforsamling, den 15.—16. december 1981 
(mødet den 15. december 1981) — 
enstemmigt 
VEDTAGET FØLGENDE UDTALELSE: 1. Udvalget godkender Kommissionens forslag om 
at udvide anvendelsesområdet for beslutningen fra 
1975 om udveksling af information om luftforure­
ning i medlemsstaterne. 
Ud over svovlforbindelser og svævestøv omfatter 
forslaget følgende forurenende stoffer: 
— bly og andre partikler af tungmetaller, 
— nitrogenoxider, 
— carbonmonoxid, 
— ozon. 
2. Som Udvalget bemærkede i sin udtalelse om be­
slutningen fra 1975, som i øvrigt gælder, indtil det nye 
forslag er vedtaget, finder den, at et sådant initiativ 
bør støttes, navnlig for så vidt angår muligheden for 
at indhente regelmæssige oplysninger fra bestemte 
områder samt nyttige enkeltheder med henblik på en 
mere effektiv forureningsbekæmpelse. 
3. Medens Kommissionen i beslutningen fra 1975 
prøvede at gennemføre sammenligninger mellem de 
resultater, der indhentes på prøvestationer, konstate­
rer Udvalget med tilfredshed, at Kommissionen i det 
foreliggende forslag til beslutning påtænker i samar­
bejde med interesserede medlemsstater at gen­
nemføre programmer til indbyrdes sammenligning; 
Udvalget understregede implicit i sin tidligere udta­
lelse betydningen og nødvendigheden af disse pro-
Nr. C 64/16 De Europæiske Fællesskabers Tidende 15. 3. 82 
grammer. løvrigt er Udvalget enig med Kommissio­
nen i, at det på grund af de betydelige omkostninger i 
forbindelse med udarbejdelsen og gennemførelsen af 
disse programmer er vigtigt, at der i definitionen og 
iværksættelsen tilstræbes, at de bliver mere lønsom­
me. 
4. Med henblik herpå finder Udvalget, at det ud 
over en indsamling af data om luftforurening navnlig 
med henblik på en sammenligning af de resultater, 
der er opnået ved hjælp af enten forskellige måleme­
toder på en station eller ved hjælp af samme metode 
anvendt på stationer med næsten ensartet beliggen­
hed, ville være ønskeligt, om udvekslingen af oplys­
ninger kunne fremme harmoniseringen af de forskel­
lige målemetoder. En sådan harmonisering synes 
faktisk at være en forudsætning for en effektiv kon­
trol med de luftkvalitetsnormer, der er fastsat på 
grundlag af forholdet mellem dosis og virkning enten 
for mennesker eller for miljøet. 
Udfærdiget i Bruxelles, den 15. december 5. Med hensyn til Bilag I, pkt. 1, der anfører, hvor­
ledes resultaterne af målingerne udtrykkes, ønsker 
Udvalget imidlertid, uden dog at ville gribe ind i de 
tekniske sider af spørgsmålet, at Kommissionen skal 
være opmærksom på muligheden for gradvist at gå 
over til mere omfattende metoder. 
6. For så vidt angår carbonhydrider og asbest, som 
Kommissionen ikke ønsker at medtage i det forelig­
gende forslag, bl. a. på grund af de særlige problemer 
omkring prøveudtagning og analyse, glemmer Ud­
valget ikke, at det drejer sig om stoffer, hvis overvåg­
ning og kontrol i luften er af væsentlig betydning for 
beskyttelsen af befolkningernes sundhed. Udvalget 
forstår, at udelukkelse af disse stoffer fra udvekslin­
gen af oplysninger skyldes tekniske vanskeligheder, 
men det insisterer på, at Kommissionen fremskynder 
sit igangværende efterforskningsarbejde, således at 
disse stoffer snarest muligt vil kunne indgå i en 
udveksling af oplysninger. 
Tomas ROSEINGRAVE 
Formand for 
Det økonomiske og sociale Udvalg